सरकारी बसों में यात्रियों को सफर करते देखा गया। पेट्रोल डीजल के बढ़ते दामों के विरोध में कांग्रेस के भारत बंद को समर्थन न मिलने से कहीं न कहीं आए दिन बंद को एक तरह से लोगों ने नकार दिया है। स्थानीय पेट्रोल पंप, उद्योग, तथा अन्य व्यापारिक संस्थान पूरी तरह से खुले रहे। सामान्य दिनों की ही तरह कामकाज हुआ। कॉलेज आने-जाने वाले छात्र-छात्राएं जो अकसर निजी बसों में आते-जाते हैं, सोमवार को सरकारी बसों से कॉलेज पहुंचे। छात्रों ने कहा कि उन्हें थोड़ी मुश्किल तो जरूर हुई, लेकिन सरकारी बसें चलने से उन्हें ज्यादा समस्या पेश नहीं आई। स्थानीय व्यापार मंडल के पदाधिकारियों ने कहा कि वह किसी भी सियासी दल के बुलावे पर कारोबार को बंद नहीं करेंगे।